Държавен вестник, бр. 44, 2022 г., стр. 33

БРОЙ  44	
Д Ъ Р Ж А В Е Н  В Е С Т Н И К 	
СТР.  33  
51 
 
.2. всеки пътнически плавателен съд разполага със спасителни жилетки за не по-малко от 5% от общия 
брой лица на борда.  Тези спасителни жилетки се съхраняват на видни места на палубата или в 
сборните пунктове; 
 
.3. следва да се осигурят достатъчно на брой спасителни жилетки за хората на вахта и за използване в 
отдалечените зони на спасителните съдове и дежурните лодки; и 
 
.4. всички спасителни жилетки следва да бъдат снабдени със светлинна сигнализация, която отговаря на 
изискванията на правило ІІІ/32.3 на Конвенцията. 
 
8.3.6. Спасителните жилетки се разполагат така, че да са леснодостъпни и местата им да са ясно обозначени. 
 
8.3.7. Следва да се предвиди водолазен костюм с подходящ размер, отговарящ на изискванията на 
правило III/33 от конвенцията, за всяко лице, което е определено да е екипаж на спасителната лодка. 
 
8.3.8. За всеки член на екипажа от списъка на екипажа, следва да се предвиди водолазен или предпазен 
костюм, при изпълняване на задължения по СМЕ за качване на пътници в спасителни съдове. Не е 
необходимо да се изискват такива водолазни или предпазни костюми, ако плавателният съд 
непрекъснато извършва плавания в топъл климат, където по мнението на Администрацията такива 
костюми са ненужни. 
 
8.4 Списък със задълженията на екипажа, инструкции 
при аварийни ситуации и ръководства 
8.4.1. За всяко лице на борда следва да се предоставят ясни инструкции, които да се следват в случай на 
извънредна ситуация. 
 
8.4.2. Списъците със задълженията, които отговарят на изискванията на правило III/53 от Конвенцията, 
следва да бъдат изложени на видно място в целия плавателен съд, включително в отделението за 
управление, машинното отделение и жилищните помещения на екипажа. 
 
8.4.3. Илюстрациите и инструкциите на съответните езици следва да се публикуват на обществени места 
и да са изложени на видно място в сборните пунктове, в други пътнически помещения и близо до всяка 
седалка, за да информират пътниците за: 
 
.1. техния сборен пункт; 
 
.2. основните действия, които те трябва да предприемат при извънредни ситуации; 
 
.3. начинът на поставяне на спасителните жилетки. 
 
8.4.4. Всеки пътнически плавателен съд трябва да има сборни пунктове за пътници: 
 
.1. в близост до пунктовете за качване и които осигуряват лесен достъп на всички пътници до тях, освен 
ако се намират на едно и също място; и 
 
.2. които имат достатъчно място за наставляване и инструктаж на пътниците. 
 
8.4.5. Във всяка столова и помещение за отдих следва да се осигури наръчник за обучение, отговарящ на 
изискванията на точка 18.2.3. 
 
8.5 Инструкции за експлоатация 
8.5.1. В или в близост до спасителните съдове и контролните органи за тяхното спускане се поставят 
плакати или табели, които: 
.1.илюстрират предназначението на контролните органи и процедурите за работа с тях и дават 
съответните инструкции или предупреждения; 
.2. се забелязват лесно при условия на аварийно осветление;  
.3. използват символи в съответствие с препоръките на Организацията. 
52 
8.6 Съхраняване на спасителните съдове 
8.6.1. Спасителните съдове се съхраняват отвън и възможно най-близо до пунктовете за настаняване и 
качване на пътниците. Разположението е такова, че всеки спасителен съд да може да бъде спуснат по 
безопасен начин на вода и да остане закрепен за плавателния съд по време на и след процедурата по 
спускане.  Дължината на обезопасителните въжета и разположението на въжетата за притягане са 
такива, че да поддържат спасителните съдове в подходящо положение за качване.  Администрацията 
може да разреши използването на регулируеми въжета за обезопасяване и/или притягане при изходите, 
където се няколко спасителни съда.   Обезопасителните приспособления за всички обезопасителни и 
притягащи въжета трябва да бъдат достатъчно здрави, за да задържат спасителните съдове на място по 
време на евакуацията. 
8.6.2. Спасителните съдове са разположени по такъв начин, че да е възможно освобождаването им от 
техните обезопасителни приспособления при или в близост до мястото им на съхранение на плавателния 
съд и от място във или близо до работното отделение. 
8.6.3. Доколкото е възможно, спасителните съдове се разпределят по такъв начин, че да има еднакъв 
капацитет от двете страни на плавателния съд. 
8.6.4. Процедурата за спускане на надуваеми спасителни плотове, доколкото е възможно, започва с 
надуване.  Когато не е възможно да се осигури автоматично надуване на спасителните плотове 
(например, когато спасителните плотове са свързани със система за морска евакуация), плавателният 
съд трябва да може да бъде евакуиран в срока, посочен в 4.8.1 
8.6.5. Спасителните съдове следва да могат да бъдат спускани и качвани от определените пунктове за 
качване във всякакви експлоатационни условия, а също и във всякакви условия на наводняване след 
повреда до степента, посочена в глава 2. 
8.6.6. Разположението на пунктовете за спускане на спасителни съдове осигурява безопасното им 
спускане, като се взема предвид отстоянието от гребния винт или водна струя и стръмните надвиснали 
части на корпуса. 
8.6.7. По време на подготовката и спускането спасителните съдове и водната зона, в която ще бъдат 
спуснати, се осветяват по подходящ начин от осветлението, осигурено от основните и аварийните 
източници на електрическа енергия, предвидени в глава 12. 
8.6.8. Осигуряват се средства за предотвратяване на всяко разливане на вода в спасителния съд при спускане. 
8.6.9. Всеки спасителен съд се съхранява: 
.1. по начин че нито спасителният съд, нито съоръженията за неговото съхраняване да пречат на 
ползването на всеки друг спасителен съд или дежурна лодка във всеки друг пункт за спускане; 
.2. в състояние на постоянна готовност; 
.3. напълно оборудван; и 
.4. доколкото е възможно, на сигурно място, защитено срещу повреди, причинени от пожар и експлозия. 
8.6.10. Всеки спасителен плот се съхранява с въжето за неговото завързване, постоянно прикрепено към 
плавателния съд, и с приспособление за свободно плаване, отговарящо на изискванията на правило 
III/38.6 от Конвенцията, така че, доколкото е възможно, спасителният плот да плава свободно и, ако е 
надуваем, да се напомпва автоматично при потъване на високоскоростния плавателен съд. 
8.6.11. Дежурните лодки трябва да се съхраняват: 
.1. в състояние на постоянна готовност за спускане за не повече от 5 минути; 
.2. в подходящо положение за спускане и прибиране; и 
.3. по такъв начин, че нито дежурната лодка, нито приспособленията за нейното съхраняване да не 
възпрепятстват операциите по спускането на другите спасителни съдове на други пунктове за спускане.